Ларыса прапрацавала сакратаром гарадскога ваеннага камiсара аж да 1924 года. У гэтыя гады яна пазнаёмiлася са сваiм будучым мужам — Нiкандрам Мiхайлавым. Ён быў маладым камiсарам, выдатным выступоўцам, завочна вучыўся на юрыдычным факультэце ўнiверсiтэта, якi скончыў у 1924 годзе. Пазней ён працаваў пракурорам Вярхоўнага суда БССР. У мужа быў даволi добры голас — мяккi барытон, ён iграў на фартэпiяна i часцяком акампанiраваў Александроўскай. Яны пажанiлiся ў 1924 годзе, шлюб iх доўжыўся да 1931 года. Затым, ажанiўшыся другi раз, Мiхайлаў зехаў працаваць ва Уладзiвасток пракурорам Цiхаакiянскага флоту. А Ларыса выйшла замуж за Мiкалая Очкiна — ваеннага, якi быў даўнiм яе прыхiльнiкам (Нiкандр Мiхайлаў загiнуў у жнiўнi 1941 года, служачы на Балтфлоце).